Maailma Kuubikuassotsiatsioon

Maailma Kuubikuassotsiatsioon ehk World Cube Association ehk WCA on organisatsioon, mis reguleerib ja korraldab Rubiku kuubiku lahendamise võistlusi.

WCA asutasid 2004. aastal Ron van Bruchem Hollandist ja Tyson Mao USA-st. 2018. aasta oktoobris registreeriti see mittetulundusliku organisatsioonina."History of the Speedcubing Community & WCA" worldcubeassociation.org (viimati vaadatud 19. märtsil 2023)

2019. aasta alguse seisuga olid WCA juhatuse liikmed Alberto Pérez de Rada Fiol (Hispaania), Bob Burton (USA), Chris Wright (Suurbritannia) ja Olivér Perge (Ungari).About the WCA (vaadatud 13. veebruaril 2019) 2021. aasta lõpu seisuga kuulusid juhatusse Callum Goodyear (Suurbritannia), Ethan Pride (Austraalia) ja Saransh Grover (India).

Organisatsiooni juures tegutsevad mitmed üksused, nende seas näiteks distsiplinaarkomitee, regulatsioonide komitee, tulemuste meeskond ja tarkvarameeskond. Lisaks tunnustab WCA delegaate, kes vastutavad võistlustel reeglite jälgimise eest ja ilma kelle osavõtuta ei ole võimalik korraldada rahvusvaheliselt tunnustatud võistlusi. Eestis on WCA delegaadid Ivo Kruusamägi (2011–2022), Andreas Pung (2017–2022), Andrei Solntsev (alates 2022) ja Oliver Pällo (alates 2023).WCA Delegates World Cube Association

2015. aasta seisuga registreeris WCA 18 ala tulemusi: 2x2x2, 3x3x3 (Rubiku kuubik), 3x3x3 ühe käega, 3x3x3 vähimate käikudega, 3x3x3 jalgadega, 3x3x3 kinnisilmi, 3x3x3 multiple blindfolded, 4x4x4, 4x4x4 kinnisilmi, 5x5x5, 5x5x5 kinnisilmi, 6x6x6, 7x7x7, püraminks, megaminks, Square-1, Skewb ja Rubik's Clock. Kõigil neist on püstitatud ka ametlikud Eesti rekordid. Kuni 2012. aasta lõpuni olid ametlikud võistlusalad ka magic ja master magic. 2020. aastal alguses eemaldati jalgadega lahendamine ametlike võistlusalade seastRemoving official status for 3x3x3 With Feet worldcubeassociation.org, 4. detsember 2019.

Seisuga 23. juuni 2011 oli ametlikel võistlustel tavalise Rubiku kuubiku lahendamisel tulemuse kirja saanud 13 497 inimestRubik's Cube, Region: World WCA, vaadatud 23. juuni 2011. Seisuga 13. juuni 2012 oli neid 17 526Rubik's Cube, Region: World WCA, vaadatud 13. juuni 2012. 2019. aasta veebruaris on see arv tõusnud 114 233-ni.Fun Statistics: Most Persons WCA, vaadatud 8. veebruar 2019

2015. aastal toimus WCA all 572 võistlust 64 riigis. Nende käigus sooritasid 19 431 inimest kokku 929 356 lahendamise katse. 2018. aastal toimus WCA all 1154 võistlust.WCA andmebaas Koroonapandeemia piiras paaril aastal võistluste läbiviimist oluliselt, kuid 2022 toimus juba 1069 võistlust 86 riigis.Year End Message 2022 worldcubeassociation.org, 3. jaanuar 2023

Maailma Kuubikuassotsiatsioon korraldab ka Rubiku kuubiku lahendamise maailmameistrivõistluseid.

 Viited 

 Välislingid 
 Koduleht

Kategooria:Rahvusvahelised organisatsioonid